kardosdrur/scandi-wiki huggingface dataset:
Sagefald

Sagefald var i renæssancen og under enevælden danske godsejeres ret og pligt til at rejse sag mod deres fæstebønder, hvis disse havde overtrådt loven, og som en modydelse herfor retten til at opkræve de bøder, som skyldige måtte blive idømte; dog skulle bøder over 40 mark betales til kongen.

Litteratur 
 Karl-Erik Frandsen: "Perioden 1536-1559" (i: Claus Bjørn (red.): Det danske landbrugs historie II 1536-1810; København 1988; ; s. 89)

Skat
Landbrugshistorie
Dumping

Dumping anvendes i flere sammenhænge:

 Social dumping - anvendelse af uforholdsmæssigt billig arbejdskraft
 Havaffald - også kaldet oceandumping, udkastning af affald i havene
 Dump - i datalogien produktion af data, når et program uventet går ned
Lasse Voss

Lasse Voss  (født 17. november 1989 i Søborg) er en dansk film- og teaterskuespiller. Han debuterede som 15-årig i tv-serien Ørnen.

Han har medvirket i film, tv-serier og reklamer samt professionelle opsætninger på forskellige danske teaterscener.

Filmografi

Tv-serier

Film

Eksterne henvisninger 
 

Skuespillere fra Danmark
Tegnefilmsdubbere fra Danmark
Parkland (film)

Parkland er en amerikansk  historisk film fra 2013, der fortæller om de kaotiske begivenheder,  der opstod efter mordet på John F. Kennedy. Filmen er  skrevet og instrueret af Peter Landesman, produceret af Playton's Tom  Hanks og Gary Goetzman, og Bill Paxton med Exclusive Media's Nigel og  Matt Sinclair. Filmen er baseret på Vincent Bugliosis bog fra 2008, Four Days in November: The Assassination of President John F.

Amerikanske film fra 2013
Engelsksprogede film
Dramafilm fra USA
Offenbach-Waldheim

Waldheim er en bydel i Offenbach am Main. I december 2015 havde Waldheim omkring 820 indbyggere.

Byer i Hessen
Offenbach am Main
Paul Boberg

Johan Paul Boberg (født 14. august 1884 i Brunskogs församling, Värmlands län, død 20. februar 1947 i Växjö församling, Kronobergs län) var en svensk arkitekt og museumsleder.

Han blev uddannet ved "Tekniska skolan" og "Högre Konstindustriella skolan" (nu Konstfack) i Stockholm 1905–1908. 1909 flyttede han til Växjö og tiltrådte en stilling som tegnelærer ved "Växjö högre allmänna läroverk", samtidigt drev han et arkitektfirma. Han tegnede mellem 120 og 150 bygninger, hvoraf halvdelen var villaer på Söder og Väster Växjö.

Boberg var blandt andet direktør og bestyrelsesmedlem i Växjö teater samt kommunalbestyrelsesmedlem. Fra 1925 til 1940 var Boberg chef for Smålands museum – Sveriges glasmuseum, hvor hans omfattende arkiv findes.

Værker i udvalg 
 Kronobergs läns sparbank, Växjö (1925)
 Västra Torsås kapel, Lönashult, Kronobergs län (1929)
 Åseda rådhus, Kronobergs län (1928)
 Sognegården i Vetlanda, Jönköpings län (1935)
 Viserums sparbank, Kalmar län (1937)
 Fröseke kapel, Kronobergs län (1939)
 Emmaboda kirke, Kalmar län, ombygning (1941)
 Skillingaryds kirke, Jönköpings län (1941)

Bygningsværker

Referencer

Eksterne henvisninger 

Arkitekter fra Sverige
Personer fra Värmland
Vålerenga Fotball Damer

Vålerenga Fotball Damer er kvindernes afdeling af Vålerenga Fotball. Holdet spiller i Toppserien og spiller deres hjemmekampe på Intility Arena, Oslo.

Klubben rykkede i 2011, op i landets bedste kvindelige række Toppserien, efter at have sikret oprykningen sæsonen forinden. Det gjorde Vålerenga, til den tredje norske ligaklub med både herre- og dameholdet i den bedste række.

Klubben har i flere i år været kendt som en danskerklub, med flere kvindelige danske landsholdspillere i klubben, heriblandt Rikke Marie Madsen, Theresa Nielsen, Line Geltzer Johansen, Camilla Kur Larsen. Jack Majgaard var cheftræner for holdet fra 2020 til 2021. Pr. 2022 er Agnete Nielsen og landsholdsspillerne Stine Ballisager Pedersen og Janni Thomsen på kontrakt i klubben.

Resultater 
 Toppserien:
 Vinder: 2020
 Sølv: 2019, 2022
 1. divisjon:
 Vinder: 2011
 Norgesmesterskapet i fotball for kvinner:
 Vinder: 2020, 2021
 Sølv: 2017, 2019

Aktuel trup

Referencer

Eksterne henvisninger 
 Klubbens hjemmeside

Kvindefodboldklubber i Norge
Teleborgs slot

Teleborg er et slot i Växjö kommun. Det er beliggende 4–5 km syd for Växjö centrum og bygget i slutningen af 1800-tallet ved søen Trummens strand nær det nuværende universitetsområde.

Hovedbygningen ligger, som en ridderborg, på en klippeodde i søen. Det er opført i tegl, med facaderne beklædt med rød og grå granit i tre etager efter tegninger af arkitektfirmaet Lindvall & Boklund, der også har opført Apoteket Lejonet i Malmö. I det ene hjørne findes et firkantet hovedtårn i det modsatte et mindre rundt tårn.

I dag er der restaurant- og konferencevirksomhed på slottet.

Se også 
 Kronobergs slotsruin
 Bergkvara slot

Referencer

Litteratur 
 Ranby, Henrik: Harald Boklund. Kosmopolitiskt, regionalt och nationalromantiskt i Skånes arkitektur 1890-1930. Diss. Lund 2002.

Eksterne henvisninger 

 Telestad i Carl Martin Rosenberg: Geografiskt-statistiskt handlexikon öfver Sverige, Stockholm 1882-1883 
 Teleborgs slots hjemmeside 

Slotte i Sverige
Växjö
Bygninger, konstruktioner og anlæg i Kronobergs län
Seværdigheder i Kronobergs län
Bergkvara slot

Bergkvara slot er en slotsruin og herregård i Bergunda socken i Växjö kommun i Kronobergs län, Småland. Bergkvara ligger ved Bergkvarasjön cirka 6 kilometer vest for Växjö. Historisk har godset ligget i Bergunda socken, Kinnevalds härad i Värend. Slotsruinen, der var opført i 1470'erne af Arvid Trolle, er et stenhus, som oprindeligt havde seks etager og fire hængetårne, forfaldt i 1600-tallet og blev til sidst en ruin i løbet af 1700-tallet. I 1790'erne upførtes en ny hovedbygning i nyklassicistisk stil af greve Arvid Eric Posse.

Slotsruinen

Se også 
 Teleborgs slot
 Kronobergs slotsruin

Eksterne henvisninger 

Slotte i Sverige
Växjö
Ruiner i Sverige
Bygninger, konstruktioner og anlæg i Kronobergs län
Seværdigheder i Kronobergs län
Hundested-Rørvig Færgefart

Færgeforbindelsen Hundested-Rørvig er en af de korteste færgeoverfarter i Danmark. Den krydser sundet ved udløbet af Isefjorden, og sejler mellem Hundested på Halsnæs vest for Frederiksværk og Rørvig i Odsherred. Overfartstiden er på ca. 25 minutter, og der er afgang hver halve time.

Overfarten varetages af to færger, Isefjord og Nakkehage, som refererer til farvandet de sejler i, Isefjord, samt et lokalt område, Nakkehage.

Rederiet stiftedes i 1917, og har varetaget overfarten siden da.

I Hundested Havn er ved færgen anlagt Hundested Havn Station, med forbindelse mod Frederiksværk og Hillerød.

I Rørvig Havn er der busforbindelse mod Nykøbing.

Referencer

Eksterne henvisninger 

Færgeruter i Danmark
Hundested
Rørvig
Isefjorden
Andrea Thorisson

Andrea Thorisson (født 14. marts 1998) er en islandsk-svensk fodboldspiller, der spiller som angriber for FC Rosengård i den svenske Damallsvenskan og for Sveriges U19 landshold.

Referencer

Eksterne henvisninger 
 
 Andrea Thorisson profile hos Football Association of Iceland 
 Andrea Thorisson profile hos Sveriges fodboldforbund 

Kvindelige fodboldspillere fra Island
Alexander Carl af Anhalt-Bernburg

Hertug Alexander Carl af Anhalt-Bernburg (2. marts 1805 – 19. august 1863) var den sidste hertug af det lille tyske hertugdømme Anhalt-Bernburg fra 1834 til 1863. Ved hans død uddøde linjen Anhalt-Bernburg af Huset Anhalt, og hertugdømmet blev arvet af Alexander Carls slægtning Leopold 4. af Anhalt-Dessau og indgik dermed i det forenede hertugdømme Anhalt.

Eksterne links 

Huset Askanien
Hertuger af Anhalt-Bernburg
Personer fra Ballenstedt
Gylp

En gylp på tøj er stykke klæde, der dækker en åbning der bruger en lynlås, velcro eller knapper til at lukke. Ordet bruges almindeligvis om den lille åbning over lysken i et par bukser, shorts eller andre klæder. Den bruges også på overfrakker, hvor et lignende design bruges til at dække en række knapper. Dette er almindeligt på enkeltradede frakker som chesterfield og covertcoats.

En åben gylp, er en gylp, hvor lånlåsen eller knapperne ikke er blevet lukket.

Historisk har der varieret om bukser er blevet fremstillet med eller uden gylp. Oprindeligt havde de ingen gylp eller andre åbninger. Brugen af skamkapsel, der er en separat del der sidder fast på bukserne, blev populær i 1500-tallets Europa, og det udviklede sig senere til et bredt stykke stof der var fastgjort  i bunden, men med gylp i begge sider. Gylp i midten kom først frem senere.

Referencer 

Bukser
Sam Fleischer

(Henning) Sam Fleischer (født 2. januar 1956) er en dansk forfatter og musiker.

Arbejdede oprindeligt under navnet Henning eller Henning S. Fleischer, men kalder sig i dag kun Sam Fleischer. Han fik i 1975 HF-eksamen. Debuterede i tidsskriftet Hvedekorn i 1978, og udkom første gang i bogform samme år med digtsamlingen ‘’Den indre by’’. Han spillede i starten af 80'erne desuden cello i det danske punkband Eye (I) og er i dag bl.a. den ene halvdel af duoen Guldspurven. Har i flere omgang modtaget Statens Kunstfonds engangsydelse, samt desuden deres arbejdslegat (1990), det 3-årige stipendium (1992) og deres rejselegat (1996). Blev i 1983 tildelt Drachmannlegatet.

Referencer 

Digtere fra Danmark
Personer fra København
Fröseke

Fröseke er en landsby i Älghults socken i Uppvidinge kommun, Kronobergs län med 156(2010) indbyggere.

Øst for Fröseke ligger Uvasjön, der er en del af Alsterån, som løber igennem landsbyen.

Fröseke har tidligere, fra 1923 til 1963, haft et trinbræt på den smalsporede Ruda–Älghults Järnväg.

I Fröseke har blandt andet været et glasbruk.

Referencer 

Byer i Uppvidinge kommun
Seværdigheder i Kronobergs län
Ronni Boysen

Ronni Auðar-Boysen (født i 1974) og opvokset i Åbyhøj ved Aarhus er en dansk bluesmusiker og guitarist. I 2010 modtog han Blues Kartellets Ærespris. I 2013 modtog han prisen som Årets Blues Navn i Danmark. Han modtog prisen med begrundelsen:
"Prisen gives for din betydelige indsats på den danske og internationale bluesscene. Med modent, veldefineret og virtuost guitarspil holder du især den klassiske, elektriske post war blues i hævd, men du udvider også horisonten og udforsker andre stilarter. Dit talent og din professionalisme har medført, at du er en yderst respekteret og efterspurgt guitarist både inden- og udenfor landets grænser, og med stigende international eksponering repræsenterer du også dansk blues på fornemste vis."

Desuden modtog han i 2018 prisen som 'Årets Guitarist' i det Britiske 'Blues Lounge Radio Show', hvor Kokomo Kings samtidig blev kåret som 'Årets Band 2018'.

Ronni Boysen spiller bl.a. med Kokomo Kings (S), Mud Morganfield (US) Trainman Blues (Vinder af Blues Challenge 2018, samt DMA for Årets Blues Udgivelse 2018), Hans Knudsen, samt en række af den danske bluesscenes etablerede musikere, bl.a. Troels Jensen, Big Creek Slim, Kent Thomsen, Esben Just, Ole 'Fessor' Lindgren og Peter Nande. Han har også spillet med en række internationalt kendte musikere, bl.a. Mud Morganfield (søn af Muddy Waters), Lazy Lester (US), James Harman (US), Gary Primich (US), Lurrie Bell (US) ,R.J.Mischo (US), Nathan James (US), Big Joe Louis (UK), West Weston (UK), Diunna Greenleaf (US), Keith Dunn (US) , Hook Herrera (US), ligesom han har medvirket live i Jools Holland Show på BBC.. I 2020 startede han i Nello & The Helping Hand Blues Band.

Har desuden delt scene med bl.a. Charlie Musselwhite, Sherman Robertson, Sugar Ray Norcia, Bob Margolin, Alan Haynes, DeDe Priest,John Primer m.fl.

Noter

Eksterne henvisninger 
 Copenhagen Blues Festival

Bluesmusikere fra Danmark
Modala glasbruk

Modala glasbruk var et svenskt glasbruk i den nuværende Emmaboda kommun.

Modala glasbruk oprettedes i 1894, men blev allerede nedlagt 1914. Forfatteren Vilhelm Moberg, der voksede op i det nærliggende Moshultamåla, arbejdede som barn på glasbruket med at bære brænde.

Glasbrukets arkiv opbevares på Kristallmuseet i Broakulla.

Referencer

Eksterne henvisninger 
 Om Modala glasbruk,  hentet 24. august 2017.

Bygninger, konstruktioner og anlæg i Kalmar län
Nedlagte glasværker i Glasriget
Etableret i 1894
Ophørt i 1914
David Daugaard

David Daugaard (født 27. december 1994) er en professionel dansk badmintonspiller. David Daugaards doublemakker er Mathias Christiansen. David er 1,85 meter høj og højrehåndet. 

Daugaard og Christiansen vandt i 2017 bronze ved EM efter et semifinalenederlag til landsmændene Mathias Boe og Carsten Mogensen. Inden da havde de overrasket ved at slå det russiske par Vladimir Ivanov og Ivan Sozonov i kvartfinalen.

Referencer

Eksterne henvisninger 

Badmintonspillere fra Danmark
Heidi Thamestrup

Heidi Pernille Thamestrup (født 10. august 1969 i Aarhus) er tidligere landsformand for Landsforeningen Autisme 2013 - 2020

Heidi Thamestrup er uddannet pædagog fra VIA University og har en eksportsælgeruddannelse fra Århus Købmandsskole. Derudover har Heidi Thamestrup en journalistuddannelse,  Ajour ved Frontløberne  i Aarhus. 

Heidi Thamestrup er tidligere direktør for Beskæftigelsescenter Unge samt direktør for Det Nationale Autismeinstitut, bestyrelsespost i Sofiefonden samt i Samrådet (af specialskoler i Danmark), medlem af Central Administration i Autism Europe,, bestyrelsesmedlem i VISOs faglige bestyrelse, Ankestyrelsens Praksisudvalg, Psykolognævnet samt i DUKHs bestyrelse. Hun trak sit kandidatur til formandsposten 9. januar 2021 under et 15 timer langt repræsentantskabmøde, idet hun mente, at proceduren op til og under repræsentantskabsmødet overtrådte foreningens vedtægter. Heidi Pernille Thamestrup arbejder nu som forstander på et højtspecialiseret pædagogisk døgntilbud for autistiske unge i Nordsjælland.

Referencer 

Pædagoger fra Danmark
Journalister fra Danmark
Ringvej Syd (Horsens)

Ringvej Syd  er en omfartsvej som går syd om Horsens, og er en del af primærrute 52

Omfartsvejen går imellem Vestvejen sekundærrute 451, og Bjerrevej primærrute 52.

Vejen er en to sporet motortrafikvej og skal være med til at lede den tunge trafik, der ikke har ærinde i det sydlige Horsens til at køre uden om, så byen ikke bliver belastet af for meget gennemkørende trafik.

Finansieringen af vejen er lidt speciel da det ikke kun Horsens Kommune der finansiere den, men også Hedensted Kommune. Normalt må en kommune ikke være med til at finansiere et vejprojekt i en anden kommune. Derfor skulle Hedensted Kommune have tilladelse fra Statsforvaltningen, for at Hedensted Kommune kunne være med til at finansiere projektet.  

Horsens Kommune har finansieret projektet med med henholdvis 46,7 millioner mens Hedensted Kommune har givet ca. 6 millioner.

Kilder 

Motortrafikveje i Danmark
Transport i Horsens
Bygninger, konstruktioner og anlæg i Horsens
Landsforeningen Autisme

Autismeforeningen (tidligere Landsforenignen Autisme) er en almennyttig organisation, som er stiftet i 1962 af en gruppe forældre i samarbejde med fagfolk. Det samarbejde kendetegner fortsat foreningen. Formålet med foreningen er at bedre forholdene for mennesker med autisme samt deres forældre og pårørende. Autismeforeningen favner bredt indenfor: Informationsarbejde, kurser og konferencer for medlemmer og fagfolk, beskæftigelses- og botilbud og medlemsstøtte. Autismeforeningen har derfor et samspil med pårørende, personer med autisme, skoler/institutioner, kredse, handicaporganisationer, kommunalpolitikere og Folketinget.

Foreningens politiske arbejde spænder vidt. Fra tilblivelse af love til opfølgning af den aktuelle, politiske dagsorden, som berører  målgruppen. Det er blandt andet inklusion, fleksjob- og førtidspensionsreform, beskæftigelse. 

Foreningen består i dag af 12.000 medlemmer og har domicil i Høje Taastrup. Den har en selvstændig ungdomsorganisation med navnet Autisme Ungdom.

Opbygning og aktiviteter 

Autismeforeningen (tidligere Landsforeningen Autisme) er en demokratisk forening med lokalt valgsystem, og foreningen er opdelt i 16 kredse i Danmark samt en kreds i Grønland. Foreningens øverste myndighed er repræsentantskabet som mødes en gang årligt i slutningen af oktober. Imellem repræsentantskabsmøderne er hovedbestyrelsen den øverste myndighed..

Landsformanden er Brian Andersen og de to næstformænd er Karina Bundgaard og Felix Much. 

Foreningen udgiver Autismebladet ti gange årligt og har en hjemmeside, hvor man kan finde oplysninger om foreningen og autisme.

Autismeforeningen udbyder kurser vedrørende autisme og afholder en gang årligt en stor autismekonference med mere end 750 deltagere. Kurser og konferencer udbydes af SIKON, som er Autismeforeningens kursusafdeling.

Kredse

Autisme Ungdom

Autisme Ungdom er Autismeforeningens selvstændige ungdomsorganisation for unge mellem 13-30 år. Formålet med foreningen er at udbrede viden omkring autismespektret blandt den almene befolkning, samt bedre forholdene for unge med en autisme spektrum forstyrrelse og deres unge pårørende. 

Autisme Ungdom er ikke godkendt som medlem af Dansk Ungdoms Fællesråd.

Referencer

Eksterne henvisninger 
 Landsforeningen Autismes hjemmeside
 SIKON 
 Autisme Ungdoms hjemmeside

Almennyttige organisationer
Huseby

Huseby er et nedlagt jernværk i Skatelövs socken i Alvesta kommun i Kronobergs län. Det ligger ved Helige å, Mörrumsån mellem søerne Salen og Åsnen. Den ældste navn er "Hosaby" fra 1419. Navnet antyder byens beliggenhed ved (h)oset: Helgeåens udmunding i søen Åsnen.

Ejendommen var hovedgård i Friherreskabet Bergkvara. Brugets historie begynder med ejeren rigsadmiral Carl Carlsson Gyllenhielm. Fra 1629 findes de ældste oplysninger om fremstilling af støbejern på stedet. Det var baseret på limonit, jernoxid fra de store søer i området. I løbet af 1630'erne påbegyndtes støbning af kanoner og jernovne, "sättugnar".

Arnold de Rees fra Haarlem i Holland forpagtede værket i 1642. I 1643 fik han eneret på at drive brugsvirksomhed i Småland. Huseby udvikledes derefter i stor skala. Arnold de Rees opbyggede en effektiv transport mellem bruget og Bodekull, forløberen til Karlshamn. Transportvejen, som omfattede pramfart over Åsnen og landtransport til Blekingekysten, blev kaldt "Holländarevägen". På ejerens skibe udskibedes jernvarer i store mængder til København, Stralsund, Lübeck, Hamburg, Haarlem og Amsterdam.

I 1792 blev grev Axel Hamilton ejer af bruget. Han øgede antallet af gårde ved at købe gårde i Skatelövs, Vederslövs, Öja og Blädinge sogne. Huseby forvandledes til et stort industrisamfund. Godset arvedes i 1814 af greverne Hugo og Malcolm Hamilton som opkøbte yderligere gårde og opførte den nuværende hovedbygning. Da godset i 1867 blev købt af Joseph Stephens var prisen 530 000 riksdaler. I handelen indgik jernværket, savværket og møllen, 46 gårde og ca. 6.000 ha.

Støbejern blev produceret til 1930, men støberiet var i drift til 1950'erne. I 1950'erne var Huseby centrum for  "Husebyaffären", hvor ejeren, Florence Stephens, blev bedraget for store beløb. Hun testamenterede ejendommen til staten. Florence Stephens døde i 1979. Siden 1994 forvaltes Huseby af Statens Fastighetsverk.

I løbet af 2008 blev der foretaget en større arkæologisk undersøgelse af Huseby byområde.

Referencer

Litteratur 
 "Huseby" (Nordisk Familjebok, 1800-talsutgåvan, bind 11 (1884); sp. 96)
 "Huseby" (Nordisk Familjebok, Uggleupplagan, bind 11 (1909); sp. 1345)

Ekstrene henvisninger 

Huseby Bruk
Billeder fra Huseby bruk
Panoreringsfotos fra Huseby bruk

Industrihistorie
Herregårde i Sverige
Bygninger, konstruktioner og anlæg i Kronobergs län
Byggnadsminnen i Kronobergs län
Seværdigheder i Kronobergs län
TV3 Sport 2

TV3 Sport 2 var en dansk tv-kanal, der havde premiere 5. februar 2013. Kanalen ejes af Viasat og er en søsterkanal til TV3 Sport 1. TV3 Sport 2 viser Superligaen og UEFA Champions League i fodbold samt dart, atletik, golf, speedway og en masse anden sport.

23. august 2017 offentliggjorde Viasat og MTG (Modern Times Group), at TV3 Sport 2 lukker 30. oktober 2017 og bliver til TV3 Max. Alt sport på TV3 Sport 2 bliver på TV3 Max, som også vil vise serier som The Simpsons og How I Met Your Mother. Dem der har adgang til TV3 Sport 2, vil automatisk få adgang til TV3 Max.

Noter 

Tv-kanaler fra Viasat
Etableret i 2013
Ophørt i 2017
Rigsspillemand

Rigsspillemand er i Danmark en titel som tildeles til spillemænd af selskabet "Danmarks Rigsspillemænd" som hæder for deres viden og virke inden for den traditionelle spillemandsmusik. Titlen blev oprettet i 2013 og er inspireret af den tilsvarende svenske titel riksspelman som været brugt i Sverige siden 1933. Rigsspillemænd udnævnes normalt ved særlige konkurrencer kaldet "opspil" hvor nominerede spillemænd spiller op til bal og publikum har mulighed for at deltage i bedømmelsen af deres kunnen, men titlen kan også deles som hædersbevis for en lang og distingveret karriere som folkemusiker.

Danmarks Rigsspillemænd er:

Steen Jagd Andersen, violin
Kristian Bugge, violin
Hans Jørgen Christensen, violin
Anders Chr. N. Christensen, mag. art.
Poul Bjerager Christiansen, violin
Ivan Bjerre Damgård, violin
Al Damlund, klarinet
Jørgen Dickmeiss, violin
Tove de Fries, violin
Michael Graubæk, violin
Kristine Heebøll, violin
Stanley Jacobs, St. Croix, fløjte
Mette Kathrine Jensen, harmonika
Anelise Knudsen
Jes Kroman, violin
Dwight Lamb, Iowa, diatonisk harmonika
Poul Lendal, violin
Carl Erik Lundgaard, harmonika
Sonnich Lydom, diatonisk harmonika  
Anja Præst Mikkelsen, klarinet
Karl Skaarup, f. 1924, d. 2013, harmonika
Rune Tonsgaard Sørensen, violin
Peter Michael Uhrbrand, violin
Lilian Vammen, harmonika

Referencer

Folkemusik fra Danmark
Folkemusik fra Sverige
Premier League Player of the Month

Player of the Month er en fodboldpris, der gives som anerkendelse til "den bedste spiller" i Premier League hver måned i sæsonen. Modtageren vælges af et panel, der er sammensat af ligaens sponsor og annonceres sammen med Manager of the Month prisen den første eller anden fredag i den efterfølgende måned.

Vindere

Spillere der har vundet prisen flere gange 
Tabellen nedenunder viser de spillere, der har vundet Premier League Player of the Month mere end én gang.

Noter

Referencer 

Player of the Month
Bruddesta fiskerleje

Bruddesta fiskerleje er et tidligere fiskerleje antagelig fra begyndelsen af 1800-tallet. Fiskerlejet ligger ved Stenkusten lige nord for Äleklinta på Øland.

I fiskerlejet findes ni små fiskeboder opført af ølandskalksten og stråtækte. Bag boderne ligger der stenomgærdede stejlepladser med tørrestativer til nettene.

Mellem husene og vandet står de gamle gangspil til at trække bådene op stadig, og her ligger den gamle pælepram.

Bruddesta fiskerleje blev erklæret bevaringsværdigt i 1985.

Eksterne henvisninger 
 sydsverige.dk: Bruddesta fiskerleje på Øland, hentet 25. august 2017.
 google.se: Billeder fra Bruddesta fiskerleje, hentet 25. august 2017.

Öland
Byggnadsminnen i Kalmar län
Seværdigheder i Kalmar län
Stenkusten

Stenkusten er en 34 kilometer lang kyststrækning mellem Äleklinta og Byrum i Borgholms kommune på Øland. Stenkusten ligger i sognene Alböke, Föra, Persnäs, Källa og Högby.

På bakketoppen går der en lille grusvej, langs med hvilken der ligger nogle fiskeboder, rester fra et gammelt stenbrud, et igangværende stenbrud og udgravninger. De industrier, der prægede udviklingen på det nordlige Øland, var husdyrbrug, fiskeri og skibsfart samt brydning af ølandskalksten. Stenbrydningen har foregået siden middelalderen ved Stenkusten. Stenkusten har traditionelt stort set været græsgange, som stadig i høj grad holdes i hævd.

Ved kysten ligger Bruddesta fiskerleje, der er erklæret bevaringsværdig. Der er også ældre fiskeboder under skrænterne i Grönvik og Djupvik. I Lofta er der store stenbrud, der fortsat er i drift. Naturreservatet Knisa Mosse er en af tidligere vig, der er blevet afsnøret af landhævningen efter seneste istid.

Det tidligere fiskerleje, Sandvik, med stenudskibningshavnen er den største by på Stenskusten. Der er også stenforarbejdning, som udføres af Ölandssten AB. Nord for Grytehamn har landsbyerne Gillberga og Hagelstad fiskeboder på en fælles placering.

Ud over Knisa Mosse naturreservat grænser Stenkusten op til naturreservaterne Horns Kungsgård, Byrums raukar og Bödakustens västra.

Eksterne henvisninger 
Länsstyrelsen i Kalmar län informerar: Stenkustens kulturlandskap' – En utredning av kulturmiljön utmed norra Ölands västra kust samt gällande lagskydd, Meddelande 2005:19, 
Om Stenkusten på alltpaoland.com 
 Åge Myrhøj Vestergård: Ølandskalk i Den Store Danske, Gyldendal. Hentet 25. august 2017 

Öland
Seværdigheder i Kalmar län